CSS อนาคตยังสดใส
ราคาหุ้น ณ ปัจจุบันของหุ้น CSS ถือว่าเข้าเขตขายมากเกินไปแล้ว เพราะตามสัญญาณเทคนิคราคาหุ้นมีโอกาสเด้งกลับอีกไม่ช้า...ซึ่งจังหวะนี้เหมาะแก่การเข้าซื้อ.... “ราคาถูก” ...เข้าซื้อเก็
16 มี.ค. 2561

คุณค่าบริษัท
ราคาหุ้น ณ ปัจจุบันของหุ้น CSS หรือ บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) ถือว่าเข้าเขตขายมากเกินไปแล้ว เพราะตามสัญญาณเทคนิคราคาหุ้นมีโอกาสเด้งกลับอีกไม่ช้า…ซึ่งจังหวะนี้เหมาะแก่การเข้าซื้อ…. “ราคาถูก” …เข้าซื้อเก็งกำไรสั้นๆ
อย่างไรก็ตาม CSS ถือว่าทิศทางธุรกิจที่อาจยังเป็นบวกต่อสำหรับปี 2561 ว่ามีแนวโน้มยังเป็นขาขึ้นอยู่ เพราะมีตัวแปรสำคัญจากการลงทุนของภาครัฐในโครงการพื้นฐาน ซึ่งเป็นตัวขับเคลื่อนเศรษฐกิจภายในประเทศให้ฟื้นตัวอันเกี่ยวเนื่องไปถึงภาคเอกชน ถือเป็นสัญญาณที่ดีต่อบริษัท ทำให้มีโอกาสได้งานใหม่ๆ ทั้งในส่วนของงานโทรคมนาคมและเทรดดิ้งเข้ามาอย่างต่อเนื่อง
ทั้งนี้บริษัทตั้งเป้าปี 2561 รายได้จะเติบโตไม่ต่ำกว่า 10% หรือ 5,000 ล้านบาท เนื่องจากจะทยอยรับรู้รายได้จากงานในมือ (Backlog) ที่ปัจจุบันมีอยู่ประมาณ 1,800 ล้านบาท และมีแผนเข้าประมูลงานใหม่ๆ เข้ามาเติมอย่างต่อเนื่อง
ส่วนผลการดำเนินงานงบปี สิ้นสุดวันที่ 31 ธันวาคม 2560 ที่ผ่านมาบริษัทมีรายได้รวมทั้งสิ้น 4,462.49 ล้านบาท จากงวดเดียวกันของปีก่อน 4,713.05 ล้านบาท ขณะที่บริษัทมีกำไรขยับขึ้นมาอยู่ที่ 203.90 ล้านบาท หรือ 0.17 บาทต่อหุ้น จากงวดเดียวกันของปีก่อน 169.58 ล้านบาท หรือ 0.15 บาทต่อหุ้น
เนื่องจากกำไรขั้นต้นของงานขายและบริการติดตั้งเท่ากับ 685 ล้านบาท คิดเป็นอัตรา 15% ของรายได้จากการขายและบริการติดตั้ง ซึ่งเพิ่มขึ้นจากปีก่อนเท่ากับ 20 ล้านบาท คิดเป็น 3% กำไรขั้นต้นจากการขายสินค้า เพิ่มขึ้นจากอัตรา 9% เป็น 11% เนื่องมาจากการขายสายไฟฟ้าซึ่งเป็นสินค้าหลักของบริษัทมีราคาเพิ่มขึ้นตามราคาตลาดในช่วงต้นปี
ประกอบกับ การบริหารจัดการสินค้าคงคลังที่มีประสิทธิภาพ ส่งผลให้กำไรขั้นต้นรวมของงานขายเพิ่มขึ้น 32 ล้านบาท กำไรขั้นต้นของงานบริการติดตั้งลดลง จากอัตรา 29% เป็น 27% เนื่องมาจากการแข่งขันที่เพิ่มขึ้น  ทำให้กำไรขั้นต้นรวมของงานบริการติดตั้งลดลง 12 ล้านบาท
นอกจากนี้ บริษัทมีผลประกอบการที่ดี ทางคณะกรรมการก็มีมติออกมาเมื่อวันที่ 23 ก.พ. 2561 ให้มีการจ่ายปันผลแก่ผู้ถือหุ้น ด้วยอัตราการจ่ายปันผลเป็นเงินสด 0.10 บาทต่อหุ้น โดยวันที่ไม่ได้รับสิทธิปันผล (XD) ในวันที่ 4 พ.ค. 61 และวันกำหนดจ่ายปันผลในวันที่ 25 พ.ค. 61
สิ่งสำคัญ คือ เมื่อนำมูลค่าทางบัญชีต่อหุ้นอยู่ 1.41 บาท มาคำนวณค่า P/BV ที่ระดับ 2 เท่า ซึ่งเป็นการคำนวณแบบอนุรักษนิยม จะได้ราคาเหมาะสมที่ระดับ 2.82 บาท และเมื่อนำเทียบกับราคาหุ้นบนกระดานที่ระดับ 2.62 บาท แสดงว่า ยังเหลือแก๊ปให้นักลงทุนเข้าเล่นได้
ทั้งนี้ผลประกอบการยังคงสดใส จึงเชื่อว่าราคาหุ้นจะฟื้นตัวในไม่ช้า!!
…
ผู้ถือหุ้นรายใหญ่
รายชื่อกรรมการ
 